Poppy Playtime

**Poppy Playtime** on Mob Entertainmentin kehittämä ja julkaisema selviytymiskauhupeli, jossa pelaaja yrittää selvittää hylätyn Playtime Co. -lelutehtaan kadonneiden työntekijöiden kohtalot ja paeta sieltä. Olennaisena pelimekaniikkana on lelutehtaan luoma *GrabPack*-reppu, jonka avulla pelaaja ratkaisee tehtaasta löytyviä pulmia.

Pelin ensimmäinen luku julkaistiin 12. lokakuuta 2021, toinen luku 6. toukokuuta 2023, kolmas luku 30. tammikuuta 2024 ja neljäs luku 30. tammikuuta 2025. Viides luku julkaistiin 18. helmikuuta 2026. Ensimmäinen luku on noin 30 minuuttia pitkä, toinen luku noin 2 tuntia 30 minuuttia pitkä ja kolmas luku noin 5 tuntia pitkä.

Poppy Playtime pelistä on julkaistu kaksi spin-offia, *[[Project Playtime|Project: Playtime]]* ja *[[#Poppy Playtime: Forever|Poppy Playtime: Forever]]*, singlet *[[#Single|Sleep Well]]* ja *Wrong Side Out* sekä kirja *[[#Kirja|Poppy Playtime: Orientation Notebook]]*. Pelistä on myös kehitteillä elokuva. 23. joulukuuta 2023 *[[Dark Deception: Monsters & Mortals]]* -pelille on julkaistu *Poppy Playtime Panic* -lisäosa.

## Julkaisuajat
Pelin luvut on julkaistu digitaalisena eri alustoille eri aikoina. Optisena levynä luvut 1–3 julkaistiin pakettina 31. lokakuuta 2024 PlayStation 5:lle. 22. marraskuuta 2024 Mob Entertainment tiedotti kolmoispaketin julkaistavan myös Nintendo Switchille ja Xboxeille. 25. lokakuuta 2024 Mob Entertainment tiedotti kolmen ensimmäisen luvun julkaistavan Epic Games Storeen. Julkaisu tapahtui 31. lokakuuta 2024. 

## Pelattavuus
Pelaaja puolustautuu tehtaan vihollisilta juoksemalla pakoon. Pelaajalla on ensisijaisena aseena käytössään ''GrabPack''-laite, jonka käsillä voi tarttua kaukana oleviin esineisiin, joko vetääkseen ne lähemmäksi, kantaakseen niitä tai lingotakseen itsensä esteiden yli. Pelaaja voi käyttää laitetta myös tappaakseen tai tainnuttaakseen tehtaan vihollisia. Käsiä voi vaihdella, kun ne on ensin kerännyt. Niitä on kuusi erilaista: sininen, punainen, vihreä, violetti, oranssi sekä omni-käsi. Pelaajalla on myös väliaikaisesti käytössään kaasunaamari. Pelissä on lisäksi VHS-kasetteja ja paperisia asiakirjoja jotka kertovat Playtime Co.:n historiasta ja sen synkistä tapahtumista.

## Juoni
### Ensimmäinen luku: A Tight Squeeze

Peli sijoittuu vuoteen 2005, jolloin nimetön protagonisti, jolla peliä pelataan, saa paketin entiseltä työpaikaltaan, lelutehdas *Playtime Co.*:lta. Paketti sisältää lelutehtaan mainoksen, VHS-kasetin *Poppy Playtime* -nimisestä nukesta ja kirjeen lelutehtaan työntekijöiltä. Kirjeessä kerrotaan kymmenen vuotta sitten kadonneeksi luullun henkilökunnan olevan yhä tehtaassa. Pelaaja etenee tehtaaseen ja pyrkii löytämään kirjeessä mainitun kukan. Pelaaja löytää ensimmäiseksi VHS-kasetin jolla tehtaan innovaatio-osaston johtaja Leith Pierre varoittaa mahdollisia tunkeilijoita tehtaan turvatoimista ja kehottaa pelaajaa poistumaan. Tämän jälkeen pelaaja löytää viereisestä huoneesta tehtaan apulaitteen, *GrabPackin*, johon voi asentaa kaksi erilaista kättä. 

Tämän jälkeen pelaaja avaa oven, johon tarvitaan sinistä GrabPackin kättä. Oven takana on elottoman näköinen tehtaan maskotti, Huggy Wuggy. Pelaaja yrittää avata ovea, jonka avaamiseen tarvitaan sinistä kättä, mutta sähköt katkeavat. Pelaaja huomaa, että Huggy Wuggyn kädessä on avain, jonka avulla hän avaa tehtaan sähköhuoneen oven jossa pelaaja palauttaa virrat rakennukseen. Tämän jälkeen pelaaja huomaa Huggy Wuggyn kadonneen. 

Pelaaja menee käytävään, johon aiemmin yritti päästä. Siellä hän huomaa, että yksi ovista on raollaan ja sen takana on Huggy Wuggyn käsi, jonka perään pelaaja menee, kun hän pääsee tarpeeksi lähelle, käsi katoaa. Pian tämän jälkeen pelaaja pääsee tilaan, josta hänen täytyy etsiä neljä paristoa. Paristojen avulla hän käynnistää laitteen, joka pudottaa GrabPackin toisen käden liukuhihnalle, minkä jälkeen pelaaja avaa pienen oven, mihin tarvitaan GrabPackin molempia käsiä. 

Ovi johtaa tilaan jossa hän joutuu laittamaan sähköt päälle, jolloin liukuhihna käynnistyy. Pelaaja menee liukuhihnaa pitkin *Make-A-Friend*-leluntekokoneen luo ja joutuu laittamaan sähköt päälle ylhäältä. Sähköjen päälle laittamisen jälkeen pelaajan pitää tehdä lelu joka laitetaan skannauslaitteeseen, joka avaa oven pieneen käytävään. Pelaajan mennessä käytävälle Huggy Wuggy tulee esiin, ja alkaa jahtaamaan tätä. Pelaaja juoksee liukuhihnojen läpi ja onnistuu tainnuttamaan Huggy Wuggyn, joka putoaa alas tehtaan syövereihin ja oletetusti kuolee. 

Pelaaja löytää VHS-kasetin jossa tuntematon tiedemies kertoo ”Prototyypin” (Experiment 1006, the Prototype) kyvyistä ja sen aiheuttamasta kaaoksesta samalla kun taustalta kuuluu kauhunhuutoja. Nauhoitus katkeaa kun jokin hyökkää tiedemiehen kimppuun. Alueen toisella puolella seinään on maalattu suuri kukka, jonka luokse pelaaja menee. Kukan keskellä olevan oven takana on nukkekotimainen alue. Sen perältä pelaaja löytää Poppyn ja avaa vitriinin, jossa tämä on. Poppy sanoo: ”You opened my case.” () ja ensimmäinen luku päättyy.

### Toinen luku: Fly in a Web

Pelin alussa nähdään VHS-kasetti *Playtime Co.*:n vuonna 1991 lelumarkkinoille tulleesta *Mommy Long Legs* -nimisestä lelusta samaan aikaan kun joku kehottaa pelaajaa heräämään, Mainos katkeaa ja tuntematon puhuja paljastuu Poppyksi. Herättyään pelaaja avaa Poppyn huoneessa olevan oven joka johtaa isoon käytävään. Käytävän päässä on ovi, joka johtaa lelutehtaan perustajan, Elliot Ludwigin toimistoon. Pelaaja hakee toimiston avaimen ja kuulee samalla Poppyn puhuvan hänelle, toimistosta pelaaja löytää VHS-kasetin jolla kerrotaan Elliott ludwigin elämästä, kasetilla kerrotaan että Ludwig menetti tuntemattoman perheenjäsenen 1960-luvulla mikä masensi häntä syvästi mutta että hän kuitenkin jatkoi Playtime Co.:n johdossa. kasetti katkeaa äkisti jonka jälkeen pelaaja löytää ilmastointikanavan joka johtaa huoneeseen jossa hänen pitää laittaa sähköt päälle. 

Poppy paljastaa itsensä ja kiittää pelaajaa hänen vapauttamisestaan. Pelaajan saatua sähköt päälle, Poppy kertoo että lähistöllä on juna-asema, jonka kautta he voivat paeta tehtaasta. Asemalla oleva Juna tarvitsee toimiakseen koodin, joka Poppylla on, ja jonka hän melkein saa annettua pelaajalle. Suuri versio Mommy Long Legs -lelusta kuitenkin nappaa Poppyn, ja myöhemmin pelaajan seuratessa heitä liukumäkeä pitkin alas hän repäisee irti myös GrabPackin punaisen käden. 

Mommy Long Legs kertoo, että koodin saaminen suoraan Poppylta ei olisi hauskaa, joten hän haastaa pelaajan *Game Station* -alueen peleihin. Ensimmäinen peli on muistipeli nimeltä *Musical Memory*, jossa pelaajan täytyy toisintaa oikea järjestys eri värejä, merkkejä ja symboleja. Ennen muistipeliä pelaaja valmistaa itselleen vihreän käden, jolla pystyy kuljettamaan sähköä kymmenen sekunnin ajan. Muistipelin vihollinen on *Bunzo Bunny*  -niminen lelu, joka laskeutuu katosta hitaasti vaijerin avulla alemmas uhaten murskata pelaajan symbaaleillaan mikäli tämä painaa nappeja väärässä järjestyksessä. Pelaaja onnistuu rikkomaan pelin, mitä Mommy Long Legs ei pidä hauskana ja luovuttaa vain osan koodista pelaajalle. 

Pelaaja siirtyy toiseen peliin nimeltä *Wack-A-Wuggy*. Pelissä pelaaja työntää GrabPackillään pieniä *Mini Huggies* -leluja takaisin koloihinsa, jotta ne eivät hyökkäisi tämän kimppuun. Pelissä on 18 koloa, jotka ovat pelaajan ympärillä. Pelin jälkeen Mommy Long Legs antaa toisen osan koodista pelaajalle. Pelaajan poistuttua pelistä ilmastointikanavan kautta hän kohtaa Huggy Wuggyn kaltaisen suuren lelun, Kissy Missyn. Poikkeuksellisesti Kissy Missy ei yritä tappaa pelaajaa, vaan avustaa tätä avaamalla lukitun portin ja katoaa tehtaan uumeniin. 

Kolmannessa pelissä nimeltä **'Statues**' pelaajan pitää paeta *PJ Pug-A-Pillar* -nimistä koiratuhatjalkaista. Pelissä saa liikkua vain kun valot ovat pois päältä ja musiikki päällä. Pelin lopussa pelaaja syöksyy kuitenkin ulos pelialueelta ja joutuu pakenemaan toista kautta, joka suututtaa Mommy Long Legsin ja tämä vannoo tappavansa pelaajan. Tämän jälkeen pelaaja joutuu ratkaisemaan muutamia pulmia, ennen kuin tippuu ilmastokanavista alueelle, jossa Mommy Long Legs yllättää hänet. 

Mommy Long Legs raivostuu pelaajan huijattua viimeisessä pelissä ja haluaa pelata neljättä peliä, piilosta. Hän laskee kymmeneen, jonka aikana pelaaja pakenee. Pelaaja ei kuitenkaan onnistu piiloutumaan Mommy Long Legsiltä, ja tämä ryhtyy jahtaamaan pelaajaa raivon vallassa. Paon päätteeksi Mommy Long Legsin raajat jäävät kiinni hiomakoneen rattaisiin. Pelaaja käynnistää koneen, jolloin Mommy Long Legs murskaantuu rattaiden väliin. Ennen kuolemaansa Mommy sanoo jonkun tekevän hänestä osan itseään, (). Tämän jälkeen mystisen Prototyypin suuri robottimainen käsi, jolla on pitkät, ohuet ja terävät sormet, raahaa Mommy Long Legsin elottoman ruumiin mukanaan onkaloon. Tämän jälkeen pelaaja pääsee huoneeseen, josta löytää VHS-kasetin, jolla tiedemies raportoi Prototyypin aiheuttamasta työntekijän kuolemasta ja panee merkille tämän epätavallisen korkean älykkyyden ja hälyttävän väkivallanhimon. 

Päästyään takaisin pelialueelle, pelaaja löytää ja vapauttaa Poppyn, joka antaa viimeisen palan koodista ja sanoo epäilyttävällä äänellä nousevansa junaan. Pelaaja saa junan käyntiin ja jättää pelialueen lopullisesti taakseen. Junassa Poppy kertoo, että ei ole koskaan tavannut ketään pelaajan kaltaista. Hän sanoo pelaajan olevan täydellinen tämän suunnitelmiin ja estää tätä lähtemästä vaihtamalla junan suuntaa. Poppy kertoo, että tehtaan synkät tapahtumat täytyy korjata ja että pelaaja on Poppyn mielestä täydellinen korjaamaan menneisyydessä tapahtuneet vääryydet. Yllättäen Poppyn puhe katkeaa, junan vauhti kasvaa, jarrut eivät toimi ja juna suistuu raiteilta. Pelaaja näkee *Playcare*-nimiseen tehtaan osaan johtavan kyltin, ja toinen luku päättyy.

### Kolmas luku: Deep Sleep

Luvun alussa nähdään VHS-kasetti, jossa on jakso *Smiling Critters* -lelusarjan pohjalta luodusta TV-sarjasta ja uutislähetys sarjan hahmon Catnapin suusta tulevan kaasun lapsille aiheuttamista painajaisista ja kyseisen lelun poistamisesta lelumarkkinoilta. Tämän jälkeen pelaaja palaa tajuihinsa junaonnettomuuden jälkeen luvun päävihollisen Catnapin *Bigger Body* -version raahatessa häntä roskakuiluun, jossa pelaaja uhkaa murskaantua. Pelaaja kuitenkin pääsee pois ja pakenee työntekijöiden taukohuoneen kautta alueelle, jossa kuulee puhelimen soivan. 

Pelaaja saa puhelun Ollielta, joka on Poppyn liittolainen. Ollie ja Poppy ovat yhtä mieltä siitä, että pelaaja on ainoa, joka voi pelastaa heidät ja kukistaa lelutehtaan viholliset. Ollie auttaa pelaajaa ja käskee tätä menemään orpolasten kotiin, *Playcare* -nimiselle alueelle. Pelaajan saavuttua köysirataa pitkin Playcareen, Ollie käskee tätä menemään punaista unikaasua valmistavaan tehtaaseen, jossa hänen tulee muuttaa kaasun menosuunta vasemmasta oikealle päästäkseen Catnapin luokse. 

Kaasuntuotantovyöhykkeellä pelaaja löytää päivitetyn ja parannellun GrabPackin ja siihen asennettavan violetin käden, jonka avulla pelaaja voi hypätä korkealle, jos hänen allaan on violetti laatta. Pelaaja joutuu ratkaisemaan joukon pulmia saadakseen kaasuntuotantovyöhykkeen sähköt päälle. Pelaajan saatua sähköt päälle hän käynnistää kaasuntuotantolaitteen ja miltei onnistuu siirtämään kaiken kaasun oikealle, kunnes kaasuntuotantovyöhykkeen sähköt jälleen katkeavat pakottaen pelaajan kytkemään ne takaisin päälle toista kautta.

Ollie lähettää pelaajan ensin lasten entiseen majataloon nimeltä *Home Sweet Home*. Pelaaja altistuu punaiselle kaasulle, jonka myötä hän näkee hallusinaatioita, ja kuulee häiritsevän radiouutislähetyksen Elliot Ludwigin kodista löytyneestä lapsen ruumiista. Pelaajan katsottua loppuun löytämänsä VHS-kasetin, hallusinaatiosta vääristynyt Huggy Wuggy kapuaa ulos kuvaruudusta syöden pelaajan. 

Herättyään pelaaja löytää kaasunaamarin jolla pystyy suojautumaan punaiselta kaasulta, saa Home Sweet Homen varageneraattorin päälle ratkaistuaan ison pulman ja poistuu rakennuksesta, jolloin Kissy Missy hyökkää yllättäen tämän kimppuun. Poppy kuitenkin pysäyttää Kissyn ja kertoo hänelle, että pelaaja on heidän liittolaisensa. Poppy, Kissy ja pelaaja käyvät yhdessä laittamassa kupolin varageneraattorin päälle ja Poppy kertoo Prototyypin olleen se, joka lukitsi hänet kaappiin. 

Tämän jälkeen Ollie soittaa ja käskee tätä etsimään Home Sweet Homen sisäänkäynniltä virtajohdon ja yhdistämään sen aulan generaattorihuoneeseen, jonka jälkeen hän lähettää pelaajan kouluun. Catnap on lukinnut koulun ovet, ettei sen ainoa elävä maskotti Neiti Delight () pääsisi pois ja hyökkäisi tehtaan orpolasten kimppuun. Neiti Delight ei ole mielissään pelaajan läsnäolosta ja alkaa jahdata tätä pelaajan kytkettyä virrat päälle. Neiti Delight voi liikkua vain kun pelaaja ei katso häntä ja lopulta kuolee pelaajan pudottaessa oven hänen päälleen. Tämän jälkeen pelaaja löytää GrabPackin oranssin käden jolla voi ampua valopanoksia. 

Koulusta pelaaja päätyy luolastoon, jossa näkee Catnapin palvovan Prototyyppiä esittävää patsasta. Pelaaja etenee Playhouseen, jossa joutuu välttelemään pienikokoisia *Ruined Critters* -leluja ampumalla heitä oranssin käden valopanoksilla. Pelaaja löytää vangitun DogDayn, joka kutsuu pelaajaa Poppyn enkeliksi () ja kertoo olevansa viimeinen *Smiling Critters*-sarjan suurista versioista Catnapin lisäksi ja päätyneensä vankilaan, koska kapinoi Prototyyppiä vastaan. Hän kertoo myös, että pienemmät lelut tottelevat Catnapia, jotta tämä ruokkisi heidät eivätkä ne kokisi samaa kohtaloa kuin DogDay. Monologin lopuksi *Ruined Critters*-lelut syövät DogDayn sisäelimet vallaten hänen ruumiinsa, joka alkaa jahtaamaan pelaajaa Playhousen läpi. Pako päättyy, kun pelaaja löytää violetin laatan ja hyppää sen avulla hissiin. Samalla hänen takanaan sulkeutuu ovi, joka lukitsee DogDayn Playhouseen.

Ollie soittaa pelaajalle ja paljastaa Catnapillä ja Prototyypillä olevan yhteys toisiinsa: Catnapin ollessa vielä ihminen hän ystävystyi lapsuudessaan Prototyypin kanssa. Tapaturman seurauksena hän kuitenkin haavoittui vakavasti, mutta Prototyyppi pelasti hänen henkensä, minkä vuoksi hän palvoo tätä jumalana. Viimeisenä Ollie lähettää pelaajan Counselor's Officeen. Sieltä pelaaja löytää VHS-kasetin joka sisältää Playtime Co.:n työntekijöille 8. elokuuta 1995 annetun hätätilavaroituksen ja ilmoituksen ”The Hour Of Joyn” () alkamisesta. Pelaaja joutuu ratkaisemaan muutamia pulmia sekä luolastossa että Councelor's Officen varastossa saadakseen rakennuksen varageneraattorin päälle. 

Tämän jälkeen Catnap väijyttää pelaajan ja vaivuttaa hänet uneen, jossa hän kysyy Poppyn äänellä erilaisia kysymyksiä liittyen omaansa ja muiden tehtaassa asuneiden lasten menneisyyteen. Pelaajan herätessä unesta Catnap käskee häntä poistumaan Playcaresta tai tämä tappaisi hänet. Pelaaja kuitenkin palaa takaisin aulaan. Ollie soittaa pelaajalle ja käskee tätä yhdistämään Councelor's Officen ja kaasuntuotantovyöhykkeen virtajohdot aulan generaattorihuoneeseen, jonka jälkeen Ollie lähettää pelaajalle ison, sinisen patterin.

Pelaaja palaa kaasuntuotantovyöhykkeelle ja yrittää asettaa isoa patteria sille kuuluvaan reikään, mutta Catnap ilmestyy ja pelaaja pakenee hissillä tilaan, jossa joutuu puolustautumaan Catnapia vastaan huoneen ansoja käyttäen. Lopulta pelaaja saa ladattua vihreän kätensä sähköllä ja lyö sillä Catnapia, joka saa tämän syttymään tuleen. Hän kuitenkin selviää, mutta Prototyypin käsi ilmestyy katosta, jolloin Catnap tarjoaa itseään hänelle. 

Prototyyppi lävistää Catnapin pään ja ottaa tämän ruumiin mukaansa. Pelaaja löytää VHS-kasetin, jolla tiedemies Harley Sawyer puhuu prototyypistä. Sitten kesken kaiken Prototyyppi kysyy vaihtelevalla äänellään Harleylta syytä tämän kiduttamiseen, Harley kertoo että prototyyppi sisällä on suuri salaisuus ja että hän oppii Prototyypistä joka päivä jotain uutta. Prototyyppi kiittää häntä ja sanoo Harleyn äänellä oppivansa tästä joka päivä jotain uutta. 

Tämän jälkeen pelaaja palaa kaasuntuotantovyöhykkeelle, asettaa ison pariston paikoilleen, käynnistää kaasuntuotantokoneen ja siirtää siinä olevan punaisen kaasun oikealle. Tämän jälkeen pelaaja menee huoneeseen, jossa myös Poppy ja Kissy missy ovat. Poppylla on kasetti The Hour of Joyn tapahtumista. 

Kasetti näyttää maskottien (kuten Huggy Wuggyn, Mommy Long Legsin ja Catnapin) heränneen eloon 8. elokuuta 1995 ja tappaneen kaikki työntekijät. Poppy kertoo Prototyypin olleen syyllinen tähän ja että tämän kuolema on ainoa mahdollinen ratkaisu tehtaan ongelmiin. Poppy ja pelaaja menevät hissiin, jonka Kissy missy laskee alas. Poppy kertoo alhaalla olevan jotain, minkä jälkeen joku hyökkää Kissy Missyn kimppuun. Pelaaja ja Poppy yrittävät päästä takaisin ylös, mutta hissin kansi sulkeutuu, mihin kolmas luku päättyy.

### Neljäs luku: Safe Haven

#### Trailerit
Neljännen luvun ensimmäisessä trailerissa DogDay-lelu kävelee runnelluiden *Smiling Critters*-lelujen läpi, ja päätyy syömään Bobby BearHug -lelun ruumista. Elottomien lelujen keskellä vaaniva Baba Chops -niminen *Nightmare Critters* -lelusarjan lelu hyökkää DogDayn kimppuun ja tappaa hänet, jonka jälkeen tämä nostaa päänsä ylös paljastaen kiiluvat silmänsä. 

Luvun toisessa trailerissa tuntematon henkilö liikkuu lelutehtaan uumenissa jonkin seuratessa häntä. Hän päätyy huoneeseen, joissa on eri puolilla sellin ovet, joiden lisäksi myös niiden ympärillä on kalterit, mutta joka muuten on tavallinen huone. Huoneessa selviää seuraajan olevan leijonamainen Yarnaby-maskotti.

Luvun kolmannessa trailerissa tohtori Harley Sawyer tutkii tehtaan tiloja turvakameran kautta. Selviää, että hänestä on luotu kyborgin kaltainen olento. Sawyer vannoo kostoa kollegoilleen ja kertoo, että hänen muuttamisensa koehenkilöksi oli suuri virhe. Sawyeria ympäröi useita tietokoneen näyttöjä, ja tämän päänä toimiva näyttö syttyy, jolloin kuvaruutuun ilmestyy suuri silmä.

#### Peli
Ennen kuin peli alkaa, nähdään nauhoitus, jossa esitellään uusi lelu, Doey the Doughman. Mainoksen jälkeen alkaa video, jossa Jack-niminen poika saa lahjaksi Doey-lelun ja kierroksen lelutehtaassa. Kuva vaihtuu kyseiseen lelutehtaan kierrokseen, jossa Jack jää taakse muista ja vahingossa horjahtaa reunan yli. Hän ei onnistu pitämään kaiteesta kiinni tarpeeksi kauan, jotta hänet ehdittäisiin nostamaan, ja tippuu muovailuvaha-altaaseen. Nauha katkeaa, kun häntä aletaan auttamaan.

Poppy ja pelaaja laskeutuvat hissillä tehtaan uumeniin. Poppy kehottaa pelaajaan jatkamaan matkaa samalla kun hän lähtee pelastamaan kissyä. Poppy kehottaa pelaajaa olemaan varovainen ja sanoo että alue on vaarallisempi kuin yksikään aiempi alue jonka läpi pelaaja on kulkenut, kutsuen sitä helvetiksi. Ennen lähtöään hän kertoo, että heillä on alueella liittolaisia, ja antaa pelaajalle ohjeeksi päästä heidän luokseen seuraamalla punaista savua. Poppy sanoo myös että tehtaan orpolapset voidaan vielä pelastaa ja kehottaa pelaajaa varomaan jotain, jonka nimeä Pelaaja ei kuule. Pelaaja jatkaa matkaa ja yrittää päästä lelutehtaan vankilalle. Vankilaan päästäkseen pelaajan täytyy kulkea luolaston kautta tehtaan kaatopaikalle joka on täynnä kuolleiden lelujen ruumiita. Pelaajan päästessä vankilan ovelle huoneen valot syttyvät, ovi sulkeutuu ja joukko pieniä leluja hyökkää pelaajan kimppuun. Pelaajan karkoitettua lelut valopanoksilla hänen täytyy etsiä toinen tie vankilaan. 

Pelaaja kulkee ruumiskasan kautta luolastoon jonka toiselta puolelta hän löytää junan, jonka onnistuu käynnistämään laittamalla sähköt päälle, samalla Ollie soittaa. Hän kertoo pelaajalle Poppyn puhuneen totta alueen vaarallisuudesta ja kertoo että se on muuttunut entistäkin vaarallisemmaksi. Ollie lupaa auttaa pelaajaa parhaansa mukaan, minkä jälkeen pelaaja menee yhteen junan kyydissä olevista selleistä, jolloin sen ovi menee kiinni, Tohtori paljastaa olemassaolonsa ja juna lähtee liikkeelle. Tohtori kertoo pelaajalle aikovansa tehdä tällä kokeita ja sanoo että pelaaja ei voi piiloutua häneltä, tämän jälkeen pelaaja menettää tajuntansa epätasaisen kyydin takia, ja herää vankilalla, josta hänen täytyy paeta. 

Pelaajan paetessa Tohtori testaa häntä lukitsemalla hänet samaan huoneeseen vihamielisten Nightmare Critters -pehmolelujen kanssa, Yrittämällä tappaa tämän punaisella kaasulla ja lähettämällä Yarnabyn pelaajan perään. Pelaajan paetessa tätä hän päätyy Pianosauruksen luokse ja vahingossa putoaa tämän eteen. Pianosaurus yrittää hyökätä pelaajan kimppuun, mutta Doey pelastaa hänet tappaen Pianosauruksen. Tämän jälkeen hän esittäytyy ja kertoo olevansa liittolainen, minkä jälkeen pelaaja etenee hänen johdollaan alueelle, joka toimii Doeyn ja hänen ystäviensä ja liittolaisten turvapaikkana ja jota he kutsuvat Turvasatamaksi (). Vähän ennen paikkaa Poppy ja loukkaantunut Kissy vetävät pelaajan turvaan tämän takana kulkeneelta tuntemattomalta olennolta, jolla on hämähäkkimäiset jalat (Experiment 1006, Prototyyppi). Tämän jälkeen he kulkevat yhdessä Turvasatamaan, jossa he suunnittelevat tapaa päästä Prototyypistä eroon. 

Poppy kertoo että tehtaan orpolapsia ei tapettu The Hour of Joyn aikana vaan heidät vietiin tehtaan laboratorioihin Prototyypin luokse, jossa he nukkuvat edelleen. Poppy kertoo että punainen kaasu on erittäin räjähdysherkkä. Hänen suunnitelmanaan on tuhota Prototyyppi, vapauttaa orpolapset ja sen jälkeen räjäyttää koko lelutehdas. Poppy pyytää pelaajaa menemään Doeyn luo sillä hänellä on pelaajalle asiaa. Doey esittelee pelaajalle turvasataman generaattorin ja kertoo että tohtorin todellinen nimi on Harley Sawyer ja että hän oli vastuussa elävien lelujen luomisesta. Doey selittää että tohtori hallitsee ympäröiviä alueita omni-kädellä jolla pystyy hallitsemaan tehtaan teknologiaa kuten ovia ja sähköverkkoa.  

Doey selittää että turvasataman generaattori toimii erillään muusta sähköverkosta minkä vuoksi tohtori ei hallitse sitä, Pelaaja saa Doeylta tehtäväksi etsiä ja nujertaa Tohtorin, ja ottamaan hänen omni-kätensä. Doey kertoo myös pitävänsä muita turvasatamassa asuvia perheenään ja ei halua heidän menettävän kotiaan, minkä vuoksi hän pyytää pelaajaa harkitsemaan uudelleen Poppyn suunnitelman järkevyyttä. Etsiessään Tohtoria pelaajan pitää ratkaista pulmia ja ensin myös väisteltävä Yarnabya. 

Ensimmäisten pulmien jälkeen Yarnaby alkaa jahtaamaan pelaajaa. Takaa-ajo päättyy Yarnabyn jäädessä kiinni kettingistä ja tippuessa kuiluun joka on täynnä laavaa, jonka jälkeen pelaaja menee hissiin. Hissin saavuttua pelaaja kohtaa Doeyn, joka kysyy tappoiko pelaaja tohtorin ja kertoo etsineensä osia turvasataman generaattoriin, samalla viereisestä putkesta alkaa virtaamaan nestemäistä typpeä mikä jäädyttää Doeyn, jolloin pelaaja muuttaa virtauksen suuntaa. Doey selittää että tohtori on tehnyt hänen liikkumisestaan mahdotonta sillä nestemmäinen typpi on hänen heikkoutensa. Tämän jälkeen pelaaja jatkaa matkaansa tehtaan leikkausosastolle, pelaajan yrittäessä avata leikkaussalissa olevaa ovea, tohtori jäädyttää käden paikoilleen nestemmäisellä typellä, kertoo Poppyn pimittäneen pelaajalta tietoja ja väittää tämän tienneen The Hour of Joyn suunnitelmista.  

Pelaaja löytää huoneesta toisen sinisen käden jota hän käyttää saadakseen nestemmäisen typen virtauksen loppumaan, tehtyään näin pelaaja polttaa tohtorin keuhkot sähköllä ja saa selville Leith Pierren muutattaneen tohtori Harley Sawyerin experimentiksi eli Tohtoriksi tämän toistuvien virheiden takia ja että Pierre ei voinut tapattaa häntä, koska tarvitsi hänen älyään. Tämän jälkeen pelaaja etsii koodin joka avaa oven huoneeseen jossa tohtorin maksa sijaitsee. Pelaaja polttaa maksan sähköllä. Pelaajan poistuessa leikkausosastolta hänen oikea kätensä menee epäkuntoon tohtorin lähettämän sähköiskun vuoksi. Pelaajan yrittäessä ylittää aluetta joka on täynnä häkkejä tohtori pudottaa pelaajan alueelle. Hänen pitää etsiä paristoja samalla, kun välttelee suurikokoista Baba Chops -pehmolelua. Päästyään turvaan Baba Chopsilta, pelaajan on pakko tehdä päätös: joko hän ratkaisee pulman, ja viaton Simon Smoke -pehmolelu kuolee, tai Nightmare Critters -pehmolelut tunkeutuvat huoneeseen sisälle ja hyökkäävät pelaajan kimppuun. 

Pelaajan on pakko ratkaista pulma ja näin ollen Simon Smoke -pehmolelu tuhoutuu. Tämän jälkeen pelaaja saapuu Tohtorin luokse. Päästyään Tohtorin luokse tämä pudottaa pelaajan lattian läpi tilaan jossa tämän pitää löytää pattereita avatakseen tien Tohtorin keskusyksikölle irroittaakseen sen ja tuhotakseen hänet, samalla kun Tohtori ja osa tämän lukuisista kopioista yrittää tappaa pelaajan, samalla pelaaja löytää avainkortin tohtorin toimistoon. Tohtorin kukistuttua pelaaja löytää tohtorin toimistosta VHS-kasetin jolla Tohtori ja Prototyyppi keskustelevat: Prototyyppi on pettynyt tohtoriin sillä tämän neuvot eivät ole tuottaneet hänelle toivottuja tuloksia.  

Prototyyppi kysyy tohtorilta tekikö hän virheen antaessaan tämän elää, jolloin tohtori kiistää tämän ja sanoo heidän tarvitsevan vain lisää aikaa, Prototyyppi sanoo että heillä ei ole enää aikaa, jolloin tohtori kehottaa Prototyyppiä järjestämään lisäaikaa tai antamaan hänelle pääsyn tehtaan laboratorioihin josta Prototyyppi kieltäytyy. Tohtori toteaa ettei Prototyypillä ole henkilökuntaa tai koehenkilöitä joten olosuhteet ovat hyvin hankalat. Tohtori kertoo että Prototyyppi ei voi olettaa pystyvänsä pääsemään tavoitteeseensa niin nopeasti kun hän kuvittelee, johon Prototyyppi vastaa sanomalla olosuhteiden pakottavan hänet toimimaan nopeasti. Tohtori vastaa prototyypille sanomalla että hän kertoo tälle vain totuuden ja että he yksinkertaisesti tarvitsevat lisää aikaa tai se mitä he yrittävät tehdä ei tule onnistumaan. Tohtori korostaa myös että hän pystyy hallitsemaan vain vankilaa, jolloin prototyyppi epäilee tämän hyödyllisyyttä. Tohtori naurahtaa ja sanoo Prototyypin olevan tietoinen siitä että tämä tarvitsee häntä sisällään olevan salaisuuden löytämiseen, tohtori toteaa että jos näin ei olisi, Prototyyppi olisi jo tappanut hänet.  

Prototyyppi sanoo tohtorin tehneen itsestään hyödyllisen ja pyytää tätä tarjoamaan hänelle enemmän vaihtoehtoja sillä hän aikoo yrittää uudelleen. Tohtori myöntyy tähän jolloin Prototyyppi varoittaa tohtoria hidastelemisesta muistuttaen että hänen hyödyllisyytensä oli ainoa syy sille että häntä ei tapettu. Tämän jälkeen pelaaja päivittää aiemmin luvussa saamansa punaisen käden omni-kädeksi, mikä samalla korjaa koko oikean käden. 

Pelaaja palaa Turvasatamaan, jossa hänen pitää omni-käden avulla korjata generaattori. Ennen kuin hän ehtii käynnistämään sitä, Ollie varoittaa Prototyypin olevan Turvasataman ulkopuolella, jolloin pelaajan on käynnistettävä generaattori nopeasti Ollien avustuksella Doeyn pidätellessä Prototyyppiä. Generaattorin käynnistys onnistuu, minkä jälkeen Poppy lähettää pelaajan asettamaan pommeja perustuksiin ja räjäyttämään ne. Hän löytää pommit ja asettaa ne, mutta ennen räjäytystä hänen pitää käynnistää kaasun virtaus jotta räjähdys aiheuttaisi mahdollisimman paljon tuhoa. Tätä tehdessään hän löytää kasetin, joka on jatkoa luvun alussa nähdylle nauhalle: Muovailuvaha-altaaseen tippunut poika, Jack, on sen seurauksena muuttunut Doeyksi ja menettänyt muistinsa. Kun hän kyseisen tapaturman jälkeen herää, hänen vanhempansa päästetään sisään huoneeseen, jossa Doey on. 

Syyllisyydentuntoinen äiti yrittää jutella hänelle, mutta Doey ei halua ja valittaa lempeiden äänien valehtelevan, pistävän ja satuttavan. Doey yrittää saada vanhempansa lähtemään, mutta äiti ei suostu, jolloin Doey sekoaa ja tappaa ensin äitinsä ja sitten epätoivoisesti huoneesta ulos pyrkineen isänsä, joita ei edes yritetty pelastaa. Tämän jälkeen Doey alkaa itkemään, mihin nauha loppuu. Tämän jälkeen pelaaja käynnistää kaasun virtauksen, minkä jälkeen hän juoksee pois pommien luota ja tapaa Doeyn. Pommit räjähtävät, mutta räjähdys ei vaikutakaan tulleen perustuksista, vaan Turvasataman suunnalta, jolloin pelaaja ja Doey kiiruhtavat Turvasatamaan, jossa käy ilmi räjähdyksen tapahtuneen siellä. 

Räjähdyksen seurauksena Poppy ja Kissy ovat kadonneet ja muut Doeyn ystävät kuolleet, minkä seurauksena tämä menettää järkensä ja alkaa syyttämään pelaajaa ja Poppya heidän kuolemistaan. Hän aikoo tappaa pelaajan, mutta katto sortuu hänen päälleensä, minkä seurauksena hän mutatoituu, minkä jälkeen hän alkaa jahtaamaan pelaajaa. Takaa-ajo päättyy alueelle, jossa pelaaja jäädyttää Doeyta nestemmäisellä typellä ja leikkaa häntä sirkkelillä kolme kertaa, minkä jälkeen tämä vaikuttaa kuolleen. Pelaaja jatkaa matkaa, mutta pian Doey ilmestyy uudelleen, jolloin pelaaja jäädyttää hänet taas, mutta tällä kertaa Doey onnistuu kuitenkin pysymään liikkeessä. Pelaaja kuitenkin laskee hänen päällensä jättimäisen poran, jota tämä ei pysty pidättelemään kuin vain hetken. Hän alkaa kuitenkin katumaan, ja juuri ennen kuolemaansa sanoo pelaajalle olevansa pahoillaan. Tämän jälkeen pelaaja alkaa etsimään selviytyjiä, ja löytääkin Poppyn ja Kissyn ilmastointikanavasta. 

Poppy yrittää saada yhteyden Ollieen mutta epäonnistuu, minkä jälkeen hän alkaa puhumaan pelaajalle syyttävällä sävyllä: Hän ei pidä siitä, että pelaaja tappoi Doeyn ja epäilee asettiko pelaaja pommit. Tämän jälkeen Ollie soittaa ja paljastaa olevansa oikeasti Prototyyppi. Prototyyppi julistaa taistelun ja pakenemisen olevan turhaa ja että *näytelmä on päättynyt* (). Poppy kertoo että Huggyn, Mommyn ja Catnapin kuoltua Prototyypillä ei ole enää liittolaisia ja pian hänen elämänsäkin riistetään häneltä, jolloin Prototyyppi sanoo että Poppyn ei tarvitse enää teeskennellä itseään vahvempaa ja että tämä voi palata kotiin. Poppy kysyy prototyypiltä kuinka paljon tämä tietää, jolloin Prototyyppi paljastaa tietävänsä kaiken. Poppyn kysyessä oliko Ollie aina vain pelkkä valeidentiteetti, Prototyyppi paljastaa, että Ollie oli joskus oikeasti olemassa. Tämän jälkeen Prototyyppi sanoo etsivänsä Poppyn ja että tämän jäljellä olevat liittolaiset hoidellaan. Poppyn kysyessä Prototyypiltä mitä tämä aikoo tehdä hänelle, tämä vastaa valmistelleensa Poppylle jotain erityistä josta tämä ei koskaan haluaisi lähteä. Poppyn syyttäessä Prototyyppiä valehtelusta tämä vastaa tehneensä niin vain siksi että Poppy ei ollut ymmärtänyt hänen näkökulmaansa. 

Prototyyppi kertoo ottaneensa pelaajan asettamat pommit ja sanoo pahaenteisesti käyttävänsä niitä parempaan tarkoitukseen. Prototyyppi ilmaisee olevansa pettynyt siihen että kaikesta kaapissa vietetystä ajasta huolimatta Poppy ei vieläkään ole ymmärtänyt sitä, että kaikki tehtaan tapahtumat ovat pohjimmiltaan kietoutuneet hänen ja prototyypin välisen siteen ympärille, siteen jota ei voi katkaista, sillä se voi hänen mukaansa olla paljon tiiviimpi. Prototyyppi kehottaa Poppya palaamaan kotiin (eli kaappiin) jolloin epätoivoinen Poppy lähtee pois. Prototyyppi ilmoittaa löytävänsä Poppyn ja kehottaa pelaajaa ja Kissyä putoamaan jaloilleen. Tämän jälkeen alkaa tikitys, ja Kissy pelastaa pelaajan räjähdykseltä, mutta he jäävät roikkumaan kuopan reunalle.  

Loukkaantunut Kissy pitää pelaajasta kiinni kädellään, joka kuitenkin irtoaa, ja pelaaja tippuu kuoppaan, mutta selviää. Hän nousee ja alkaa tutkimaan paikkaa päätyen Laboratorion sisäänkäynnille jossa kasvatetaan unikkokukkia, huoneessa on kasetti, jolla Leith Pierre kertoo ystävällisellä äänensävyllä, että jos sinne on eksynyt, niin laboratorion tiedemiehet auttavat kyllä. Tämän jälkeen hän naurahtaa, minkä jälkeen hälytys laukeaa ja hän myöntää, ettei nauhan katsojan pitäisi olla siellä ja että jos hänet löydetään sieltä, niin hänet ammutaan. 

Pois hiippaileminenkaan ei auta, koska hälytys pitää huolen, että joku löytää nauhan katsojan. Jos siis Pierre olisi nauhan katsoja, hän alkaisi juosta. Samaan aikaan Pelaaja näkee oven ikkunasta Kissyn näköisen hahmon lähestyvän. Tämä kuitenkin paljastuu ensimmäisestä luvusta selvinneeksi mutta haavoittuneeksi Huggy Wuggyksi, joka alkaa paiskomaan ovea punaisen kaasun noustessa pelaajan puolelle ovea. Luku päättyy tähän. 

### Viides luku: Broken Things

## Ääninäyttelijät

## Hahmot
### Protagonistit
* **Pelaaja** on pelin päähenkilö ja Playtime Co.:n entinen työntekijä, joka on palannut lelutehtaaseen selvittämään sen kadonneiden työntekijöiden kohtalon. Pelaaja on hiljainen protagonisti, eikä häntä nähdä pelin aikana. Pelaajan hahmomalliksi on asetettu keltainen mannekiini, joka nähdään myös tehtaan opastavissa VHS-nauhoissa.
* **Experiment 1007 / Poppy Playtime** on pelin toinen päähenkilö, pieni nukkemaskotti, jonka pelaaja pelastaa lasivitriinistä. Poppy oli 1950-luvulla *Playtime Co*:n suosituin lelu ja hänestä tehtiin elävä versio 1960-luvulla. Bigger Bodies Initiative hankkeen alettua, tehtaan tiedemiehet tekivät poppylla kokeita selvittääkseen miten elävän lelun luonti onnistuisi. Hän on yksi harvoista leluista, joka on ystävällinen pelaajaa kohtaan. Poppy auttaa pelaajaa ja kertoo tehtaan tapahtumista, ja paljastaa muun muassa hänen työtovereidensa kohtalon. Neljännestä luvusta löytyvällä VHS-kasetilla selviää että Poppy on Playtime Co:n perustajan Elliot Ludwigin tytär, Poppy Ludwig. 
* **Experiment 1006 / Prototyyppi** on mekaaninen olento, josta ei ole nähty kuin vain käsi mekaaninen käsi jossa on ihmisen luita ja hämähäkkimäiset jalat. Hänet luotiin ennen kaikkia muita Bigger Bodies Initiative -leluja, ja hän on koko pelin päävihollinen. Prototyypin käsi ilmestyy usein paikalle silloin, kun jokin tehtaan leluista kuolee, jolloin tämä vie lelun mukanaan. Hän on älykkäämpi kuin yksikään muu pelin lelu ja hän kykenee matkimaan muiden ääniä. Prototyyppiä pidetään tehtaan sisällä jumalana, ja hän järjesti työntekijöiden kohtaloksi koituneen *The Hour of Joy*-verilöylyn. Prototyyppi asuu tehtaan laboratorioissa jossa hän vartioi nukkuvia orpolapsia. Hänellä on erityinen suhde Poppyyn ja hänen sisällään on salaisuus jonka löytämiseksi hän on liittoutunut Tohtorin kanssa. Prototyyppi auttaa pelaajaa kolmannessa ja neljännessä luvussa, esiintyessään Ollie nimisenä Poppyn liittolaisena ja hän puhuu pelaajalle lelupuhelimen välityksellä.  Neljännessä luvussa prototyyppi paljastaa Ollien olevan hänen valepersoonansa, joka on kuitenkin joskus ollut oikeasti olemassa. Viidennessä luvussa paljastuu prototyypin olleen alunperin Elliot Ludwigin poika, ja Poppyn veli, Oliver Ludwig, jonka tämä muutti Prototyypiksi, yrittäessään herättää tyttärensä takaisin henkiin.

### Bigger Bodies Initiative -lelut
* **Experiment 1163 / Pianosaurus** on neljännessä luvussa esiintyvä lelu, joka on pianon ja dinosauruksen yhdistelmä. Pianosauruksen suu on täytetty pianon koskettimilla, joka jatkuu aina sen kaulasta hännänpäähän asti. Pianosaurus kuolee Doey the doughmanin tappaessa hänet, kun tämä yrittää tappaa pelaajan.
* **Experiment 1166 / Yarnaby** on neljännen luvun ARG -kampanjassa paljastettu lelu joka nähtiin neljännen luvun toisessa trailerissa. Hän on luvun eräs päävihollisista. Yarnaby on leijonankaltainen lelu, jolla on värikäs turkki, suuret silmät sekä leveä hymy, jonka alta aukeaa erillinen terävien hampaiden vuoraama kita. Hän oli ennen leluksi muuttumistaan orpolapsi nimeltä Quinn Navidson. ARG:stä paljastuvissa dokumenteissa kerrotaan kuinka Yarnaby käyttäytyy hyvin ”eläimellisesti” verrattuna muihin leluihin. Sekä siitä kuinka tämä muodosti leluksi muuttumisensa jälkeen kiintymyssuhteen joihinkin työntekijöihin. Harley Sawyer kuitenkin eristi hänet muista, jolloin tämä kiintyi häneen. Kun Harleyn tietoisuus ladattiin tietokoneeseen Yarnaby masentui ja menetti kaiken motivaationsa. Neljännessä luvussa Tohtori lähettää Yarnabyn pelaajan perään, mutta tämä onnistuu aina pakenemaan, ja lopulta viimeisessä takaa-ajossa Yarnaby jää kiinni kettinkiin ja putoaa kuiluun joka on täynnä laavaa.
* **Experiment 1170 / Huggy Wuggy**  on ensimmäisen luvun päävihollinen, sekä *Playtime Co.*:n suosituimpia leluja. Huggy Wuggy on sininen, karvainen ja pitkä lelu, jolla on punaiset huulet ja terävät torahampaat. Hän vastaa tehtaan turvatoimista. Peliin liittyvässä Youtube-videossa näytetään kuinka Huggy Wuggy karkasi tehtaasta 18. kesäkuuta 1992 ja aiheutti suuren etsintä-operaation, joka päättyi 11 työntekijän kuolemaan. Huggy Wuggy löydettiin talon edustalta, jota epäillään kokeen kohteeksi joutuneen ihmisen kodiksi. Ensimmäisessä luvussa Huggy on patsaana aulan jälkeisessä huoneessa, mutta pian katoaa. Myöhemmin hän alkaa jahtaamaan pelaajaa, joka lopulta pudottaa ison laatikon hänen päällensä, jolloin Huggy putoaa alas kuiluun. Kuitenkin aivan neljännen luvun lopussa selviää hänen selvinneen hengissä.
* **Experiment 1172 / Kissy Missy** on vaaleanpunainen Huggy Wuggyn kaltainen, ystävällinen lelu. Hänen Bigger Bodies -versionsa luotiin marraskuussa 1990. Toisessa luvussa hän auttaa pelaajaa avaamalla portin ja kolmannessa luvussa hän näyttäytyy enemmän kantaessaan Poppya. Juuri ennen kuin luku päättyy, Kissy lähettää pelaajan ja Poppyn hissillä alas. Hissin mennessä alaspäin, joku hyökkää Kissyn kimppuun, jolloin Poppy yrittää epätoivoisesti päästä mahdollisimman nopeasti tämän luokse, mihin luku päättyy. Neljännessä luvussa Poppy palaa auttamaan Kissyä jätettyään ensin pelaajan alas. Myöhemmin pelaaja tapaa Poppyn ja pahoin loukkaantuneen Kissyn, joka on muun muassa osin palanut. Hän jää Turvasatamaan Lääkintämiehen hoidettavaksi. Luvun lopussa Kissy pelastaa pelaajan pommilta joutuen tämän kanssa roikkumaan erään kuopan reunalle. Kissy yrittää pitää pelaajasta kiinni, mutta hänen kätensä irtoaa, ja pelaaja putoaa pohjalle käden kanssa. Kissy Missyn kohtalo jää epäselväksi. 
* **Experiment 1186 / Bobby BearHug** katso Smiling Critters -lelut
* **Experiment 1188 / CatNap** on suurikokoinen violetti kissalelu sekä kolmannen luvun päävihollinen. Hän oli aiemmin lahjakas orpolapsi nimeltä Theodore Grambell, josta luotiin CatNap *Bigger Bodies Initiative*-hankkeessa marraskuussa 1990, jotta tämä voisi suojella sekä nukuttaa orpolapsia tehtaan *Home Sweet Home*-alueella. CatNapiin on asennettu punaista kaasua erittävä suutin joka aiheuttaa ihmisissä hallusinaatioita. CatNapin äänilaatikko on osittain hajonnut, minkä vuoksi hän ei puhu kuin muutaman kerran matalalla ja käheällä äänellään. Hän kuului aluksi suosittuun *Smiling Critters*-lelusarjaan, josta hänet poistettiin CatNap-lelujen puhaltaman punainen savun vuoksi, joka aiheutti lapsille univaikeuksia sekä hallusinaatioita. *Smiling Critters*-skandaali aiheutti *Playtime, Co.*:lle mittavia tappioita. Ennen elämäänsä CatNapina Theodore ystävystyi Prototyypin kanssa, ja Prototyyppi myös pelasti Theodoren tämän saadessa kuolettavan sähköiskun. CatNap palvoo Prototyyppiä jumalanaan heidän yhteisen historiansa vuoksi ja rankaisee muita leluja ”kerettiläisyydestä”, jos he eivät palvo Prototyyppiä. Hänen tuoksunsa on laventeli.
* **Experiment 1199 / Bron** on pieni brontosaurus -maskotti, joka nähdään peliin liittyvässä Youtube-videossa. Hän oli alunperin Thomas Clarke, 59-vuotias lelutehtaan työntekijä sekä *Bigger Bodies Initiative*-hankkeen jäsen joka sairasti keuhkosyöpää. Thomas suostui hankkeen koehenkilöksi jolloin tämän tietoisuus sekä sisälmykset siirrettiin leluun. Operaation jälkeen Thomas ei reagoinut tiedemiesten kysymyksiin, vaan katseli ympärilleen hämmästyneenä. Muut lelut melkein tappavat Thomaksen tuntemattomasta syystä, mutta tämä saadaan elvytettyä. Thomas viedään omaan selliinsä turvaan muilta leluilta.
* **Experiment 1222 / Mommy Long Legs**  on toisen luvun päävihollinen. Hänellä on hyvin pitkät ja venyvät raajat. Mommy Long Legs vastaa *Game Station* -peleistä, johon hän myös pakottaa pelaajan. Hän oli alunperin orpolapsi nimeltä Marie Payne. 
* **Experiment 1322 A/B/C / Doey the Doughman / Jack ”Jackie” Ayers**, **Kevin Barnes** ja **Matthew Hallard** on neljännessä luvussa esiintyvä pelaajan liittolainen joka on tehty muovailuvahasta. Hänen sisällään on kolmen eri lapsen tietoisuudet mikä näkyy hänen persoonallisuutensa hetkettäisinä muutoksina. Luvun lopussa Doeyn ystävien kuoltua, hän menettää järkensä ja alkaa syyttämään pelaajaa ja Poppya heidän kuolemistaan. Hän aikoo tappaa pelaajan, mutta katto sortuu hänen päällensä, minkä seurauksena hän mutatoituu. Hän alkaa jahtaamaan pelaajaa, mutta jahti päättyy hänen kuolemaansa.
* **Experiment 1354 / Harley Sawyer / Tohtori** on neljännen luvun päävihollinen. Elliot Ludwig kutsui Harleyn Playtime co.:n Young Geniuses hankkeeseen tämän ollessa nuori, mutta myöhemmin erotti tämän sillä ei pitänyt tämän nöyryyden puutteesta ja tavasta tehdä kokeita vain edistyksen vuoksi eikä koko ihmiskunnan hyväksi. Harley tuntee tästä johtuen syvää katkeruutta Ludwigia kohtaan. Ludwigin kuoltua Leith Pierre kuitenkin palkkasi Harleyn vuonna 1990 työskentelemään tehtaassa neurokirurgina, jolloin hän aloittaa tehtaassa hankkeen nimeltä *Bigger Bodies Initiative*. Harley uskoo, että luomalla tehtaan työntekijöistä ja orpolapsista leluja, tehtaan tekemä tappio *Smiling Critters*-katastrofin myötä korjaantuu ja Playtime Co. saadaan uuteen kukoistukseen. Luvussa neljä selviää, että Sawyer on muutettu Leith Pierren käskystä yhdeksi experimenteistä johtuen tämän tekemistä virheistä projektin johdossa. Hän on kyborgin kaltainen ja hänellä on robottimainen keho ja päänään tietokoneen näyttö. Lisäksi hänellä on repaleinen viitta. Hän on liittoutunut Prototyypin kanssa ja tarkkaillut pelaajaa valvontakameroista koko pelin ajan. Neljännessä luvussa hän leikittelee pelaajalla ja tekee hänellä erillaisia kokeita. Kun he lopulta kohtaavat pelin loppupuolella, Pelaaja tappaa hänet.
* **DogDay** on *Smiling Critters*-lelusarjan johtaja, sekä viimeinen elävä maskotti jonka tarkoitus on pitää ystävänsä onnellisena. Pelaaja löytää kolmannessa luvussa DogDayn CatNapin vankilasta. DogDay osoittautuu pelaajan liittolaiseksi, ja kertoo yrittäneensä kukistaa Prototyypin muiden tätä vastustavien lelujen kanssa. Rangaistukseksi DogDay vangittiin ja hänen alaraajansa amputoitiin. Monologin jälkeen hän käskee pelaajaa pakenemaan paikalta hetkeä ennen kuin pienet maskotit menevät hänen sisäänsä muuttaen hänet zombimaiseksi hirviöksi. DogDay jahtaa pelaajaa, kunnes tämä karistaa hänet kannoiltaan. Hänen tuoksunsa on vanilja.

### Maskotit
* **Neiti Delight** () on opettajamaskotti ja kolmannen luvun vihamielinen lelu. Delight asuu *Playcare*:n koulussa, ja hän pystyy liikkumaan vain kun pelaaja ei katso häntä. Delightin kasvoilla pilkottavat tämän hampaat irti revittyjen huulten tilalla. *Hour of Joy* -verilöylyn jälkeen Catnap lukitsi Neiti Delightin kouluun yhdessä muiden Delight -maskottien kanssa jotta nämä eivät vahingoittaisi Playcaren lapsia. toisten Neiti Delight -maskottien nälkiintyessä, Delight joutui tappamaan heidät itsepuolustuksena, jotta jäisi itse eloon. Hän luottaa ainoastaan kädessään olevaan, itse tekemäänsä Barb-nimiseen moukariin jonka hän kuvittelee puhuvan hänelle.
* **Boxy Boo** on pelin spin-offissa Project: Playtimessa esiintyvä maskotti, joka esiintyy myös kolmannessa luvussa maalauksissa ja luvun viimeisessä kasetissa. Boxy Boo on vieteriukko, joka käyttää hiiviskelyä hyväkseen saalistaessaan. Hänen mainitaan muutamia kertoja neljännessä luvussa, kun Leith Pierre antaa henkilöt, joista haluaa päästä eroon, Boxyn ruoaksi.
* **Bunzo Bunny** on pupumainen maskotti. Hän uhkaa murskata pelaajan symbaaleillaan *Musical Memory* -pelissä toisessa luvussa.
* **Candy Cat** on sininen, karkkia rakastava kissamaskotti. Toisessa luvussa tehtaan *Game Station* -alueella löydettävästä dokumentista ilmenee, että orpolasta nimeltä Makayla Hyssop suunniteltiin muutettavan Candy Catiksi tämän menestyttyä peleissä.
* **Boogie Bot** on vihreä robottimaskotti.
* **Lääkintämies** on punavalkoinen Boogie Botin näköinen maskotti. Hän toimii Turvasatamassa lääkärinä. Hän saa monen muun lelun tavoin surmansa paikan räjähdyksessä.

### Smiling Critters -lelut
* **CatNap** katso Bigger Bodies Initiative -lelut
* **DogDay** katso Bigger Bodies Initiative -lelut
* **Bobby Bearhug** on punainen karhulelu, jonka tuoksu on ruusu. Hän on empaattinen kaikkia kohtaan ja jokainen asia, esine ja ihminen, tämän koosta riippumatta on hänen rakkautensa kohde. Hänen huomionsa rikastuttaa jokaista, joka sen kokee samoin kuin häntä itseäänkin. Peliin perustuva kirja *[[#Kirja|Orientation Notebook]]* paljastaa, että Bobby Bearhugista luotiin vuonna 1990 *Bigger Body* -versio, joka epäonnistui lähes täysin. Versio ei pysynyt tasapainossa, eikä reagoinut ulkoisiin ärsykkeisiin. Se ei myös puhunut, vaikka kykeni liikuttamaan huuliaan. Sen kohtalo on jäänyt epäselväksi.
* **Hoppy Hopscotch** on vihreä jänislelu, jonka tuoksu on piparminttu. Hän ei pelkää hyppiä siellä missä joku muu saattaisi istua, ja on se ystävä jota jokainen tarvitsee energiansa ylläpitämiseen. Vaikka hän on joskus äänekäs ja malttamaton, hän hyppii aina ystäviensä mukana, vaikka hänen täytyykin välillä hidastaa vauhtiaan jotta muut pysyvät hänen perässään. Muiden Smiling Crittersien tavoin Hoppystakin on tehty Bigger Bodies -versio. Neljännen luvun yhdessä kasetissa Hoppy on juuri palannut erään toisen lelun kanssa Turvasatamaan tarvikkeiden hakureissulta, joka päättyi epäonnistumiseen, kun heidän kimppuunsa hyökättiin. Kolmannessa luvussa DogDay kertoo pelaajalle asettuneensa muiden Smiling Crittersien kanssa epäonnistuneesti Prototyyppiä ja CatNapia vastaan, joka johti muiden Crittereiden kuolemaan DogDayn jäädessä viimeiseksi.
* **Bubba Bubbaphant** on vaaleansinininen elefanttilelu, jonka tuoksu on sitrusheinä. Hän on crittereiden aivot ja heistä älykkäin ja hyvämuistisin. Hän auttaa ystäviään tekemään fiksuja valintoja, jotta jokainen heistä voi kasvaa älykkääksi omalla tavallaan.  Muiden Smiling Crittersien tavoin Bubbastakin on tehty Bigger Bodies -versio. Kolmannessa luvussa DogDay kertoo pelaajalle asettuneensa muiden Smiling Crittersien kanssa epäonnistuneesti Prototyyppiä ja CatNapia vastaan, joka johti muiden Crittereiden kuolemaan DogDayn jäädessä viimeiseksi.
* **CraftyCorn** on valkoinen yksisarvislelu, jonka tuoksu on jasmiini. Hän ymmärtää taiteen ja sen jakamisen merkityksen. Olivat kyseessä sitten värikynät, lyijykynät, maali tai sanat paperilla, hän näkee kauneutta kaikessa kuvitellussa, jolle on annettu muoto. Muiden Smiling Crittersien tavoin CraftyCornistakin on tehty Bigger Bodies -versio. Kolmannessa luvussa DogDay kertoo pelaajalle asettuneensa muiden Smiling Crittersien kanssa epäonnistuneesti Prototyyppiä ja CatNapia vastaan, joka johti muiden Crittereiden kuolemaan DogDayn jäädessä viimeiseksi.
* **KickinChicken** on keltainen kanalelu, jonka tuoksu on tuoksuilangia. Hän on Crittereiden ryhmän siistein hahmo ja säilyttää siisteytensä jännittyneissä ja vaikessakin tilanteissa. Jos hänet lyödään maahan, hän nousee aina ylös ja kysyy: ”Mitä seuraavaksi?” Muiden Smiling Crittersien tavoin KickinChickenistä on tehty Bigger Bodies -versio. Kolmannessa luvussa DogDay kertoo pelaajalle asettuneensa muiden Smiling Crittersien kanssa epäonnistuneesti Prototyyppiä ja CatNapia vastaan, joka johti muiden Crittereiden kuolemaan DogDayn jäädessä viimeiseksi.
* **PickyPiggy** on vaaleanpunainen possulelu, jonka tuoksu on sitruspuu. Hän ymmärtää että leikkisä keho ja utelias mieli saavat energiaa terveellisestä ruuasta, minkä vuoksi hän kannustaa ystäviäänkin syömään terveellisesti. Hänen lempiruokiaan ovat maapähkinävoi ja hillo. Muiden Smiling Crittersien tavoin PickyPiggystäkin on tehty Bigger Bodies -versio. Kolmannessa luvussa DogDay kertoo pelaajalle asettuneensa muiden Smiling Crittersien kanssa epäonnistuneesti Prototyyppiä ja CatNapia vastaan, joka johti muiden Crittereiden kuolemaan DogDayn jäädessä viimeiseksi.

### Swap-imals -lelut
* **PJ Pug-a-Pillar** on koiratuhatjalkaislelu. Hän jahtaa pelaajaa *Statues*-pelissä toisessa luvussa.
* **Cat-Bee** on mehiläiskissalelu.

### Nightmare Critters -lelut
* **Baba Chops** on neljännessä luvussa esiintyvä naispuolinen musta lammaslelu, jonka tuoksu on anisruoho. Baba Chops viihtyy yksinään, mutta tämän mieliala kohenee mikäli hänet saa ulos talostaan. 
* **Icky Licky** on neljännessä luvussa esiintyvä miespuolinen keltamusta nuolimyrkkysammakkolelu, jonka tuoksu on kahvi. Hän on hyvin kilpailuhenkinen ja pitää ystäviensä haastamisesta kilpailuihin,jotka hän useimmiten häviää.
* **Rabie Baby** on naispuolinen valkopinkki lepakkolelu, jonka tuoksu on paukkupurukumi. Hän ei pidä salaisuuksia, vaan haluaa selvittää ja jouruilla niistä. Salaisuuksien loppuessa Rabie Baby keksii uusia.
* **Allister Gator** on miespuolinen limetinvihreä alligaattorilelu, jonka tuoksu on santelipuu. Hän pitää laiskottelusta ja veden päällä loikoilusta, tekemättä mitään. Allister Gator ajattelee, että hänelle tapahtuu hyviä asioita kun niitä odottaa tarpeeksi kauan. 
* **Simon Smoke** on miespuolinen punainen lohikäärmelelu, jonka tuoksu on puunsavu. Hän tietää olevansa suosittu, ja pitää huolen siitä että kukaan ei ikinä unohda sitä. Hän kehuskelee usein omilla saavutuksillaan ja voittaa aina kaikki suosiokilpailut. Oikeasti hän on mäntti, mutta suosionsa vuoksi pääsee aina pälkähästä.
* **Poe** on violetti varislelu, jonka tuoksu on kaneli. Hän ei pidä auringosta ja ajattelee, että auringon tarve on luonnon julma temppu. Hän viihtyy parhaiten pimeässä ja viettää yönsä useimmiten hautausmailla kuunnellen musiikkia ja ollen epämääräisesti vihainen ilman erityistä syytä. Hän kieltää sen olevan mikään ”vaihe”. Poe on sarjan ensimmäinen hahmo, joka käyttää pronomineja they ja them.
* **Touille** (lausutaan two-ee) on miespuolinen harmaa rottalelu, jonka tuoksu on Petrichor. Hän on itsejulistautunut roskajyrsijä. Kun hän ei joko syö tai kerää jätteitä, hän on vilkas keskustelija. Hän puhuu paljon, vaikkakin hänellä on aina yllättävän vähän sanottavaa. Jos siis tarvitset oivaltavaa kommenttia tai satunnaisen palan roskaa, Touille on se, jonka puoleen kannattaa kääntyä.
* **Maggie Mako** on naispuolinen syaani hailelu, jonka tuoksu on suklaa. Hän ajattelee aina vatsaansa. Hän on onnellisimmillaan ruoka suussaan, eikä todellakaan ole nirso. Hän rakastaa makeisia, mutta ei voi sietää kasviksia. Hän ottaisikin terveelliset ruokailutottumusneuvot ripauksella sokeria, vähällä suklaakastikkeella, kermavaahdolla ja päälle vielä iso kirsikka samalla kuin nauraa ylenpalttisesti.

### Vain maalauksissa
* **Daddy Long Legs** on Mommy Long Legsin mies.
* **Baby Long Legs** on Daddy ja Mommy Long Legsin lapsi.
* **Daisy** on auringonkukka-lelu, jota kaavailtiin alunperin toiseen lukuun *Musical memory* -peliin Bunzo Bunny -lelun tilalle.

#### Tehtaan henkilökunta
* **Elliot Ludwig** on Playtime Co.:n perustaja. Erottuaan vaimostaan hän perusti tehtaan vuonna 1930, sillä hän halusi ilahduttaa lapsia ympäri maailman. 1960-luvulla hänen tuntematon perheenjäsenensä menehtyi, mikä järkytti Ludwigia syvästi. Ludwig jatkoi tästä huolimatta Playtime Co.:n johdossa kunnes kuoli vuosien 1984-1990 välisenä aikana. Neljännessä luvussa paljastuu hänen olleen Poppyn isä. Luonteeltaan hänen kuvaillaan olleen erittäin hyväsydäminen, lapsirakas ja perheellinen mies.
* **Harley Sawyer** katso Bigger Bodies Initiative -lelut
* **Leith Pierre** oli Playtime Co*.*:n innovaatio-osaston johtaja. Hän on yksi harvoista työntekijöistä jotka tietävät *Bigger Bodies Initiative* -hankkeen olemassaolosta. Hänen käskystään Harley Sawyer muutettiin Tohtoriksi. Hän oli yksi harvoista työntekijöistä jotka selvisivät the Hour of Joy verilöylystä. Tämä käy ilmi Project: Playtime pelissä, sillä hän lähettää selviytyjät tehtaaseen suorittamaan tehtävää. Elliot Ludwigin kuoltua hänestä tuli tehtaan johtaja.
* **Stella Greyber** oli *Playcare*-orpokodin johtaja ja yksi harvoista työntekijöistä jotka tietävät *Bigger Bodies Initiative* -hankkeen olemassaolosta.
* **Eddie Ritterman** oli Playtime Co.:n tutkimusosaston johtaja. Hän on yksi harvoista työntekijöistä jotka tietävät *Bigger Bodies Initiative* -hankkeen olemassaolosta.

#### Muut
* **Experiment 814** on toisessa luvussa löydetyssä dokumentissa mainittu epäonnistunut koe. Kokeessa rotalle syötettiin kahden viikon ajan 3 annosta ruokaa. Kahden viikon päättyessä rotta tapettiin ja upotettiin unikkogeeliin. Viikon kuluttua rotan ruumiille annettiin sähköisku jotta se heräisi henkiin, mutta näin ei tapahtunut. Samassa dokumentissa mainitaan, että ”ehkä jokin rottaa suurempi tuottaisi toisenlaisia tuloksia”.

## Työkalut
* **GrabBack** on ensimmäisessä luvussa saatava reppu, johon voi kiinnittää kaksi kättä. Kolmannessa luvussa pelaaja saa violetin käden kanssa uuden version repusta, joka pehmentää korkeat pudotukset.
* **Sininen käsi** on repussa alusta asti mukana ollut tavallinen käsi.
* **Punainen käsi** on tavallinen käsi, jonka saa ensimmäisessä luvussa. Pelaaja menettää sen toisessa luvussa, mutta saa sen taskulampun kanssa uudestaan neljännessä luvussa, jossa saa sille myös omni-käsipäivityksen.
* **Vihreä käsi** kykenee johtamaan sähköä hetkellisesti. Pelaaja tekee sen punaisen käden menetyksen jälkeen mutta menettää sen kolmannessa luvussa.
* **Violetti käsi** mahdollistaa korkeamman hypyn painattaessa lattialaattaa, jossa on aktiivinen violetin kädenjäljen kuva.
* **Oranssi käsi** ampuu valopanoksia. Siinä voi olla kerralla viisi ammusta, jotka latautuvat hitaasti käytön jälkeen uudestaan.
* **Kaasunaamari** on kolmannessa luvussa saatava naamari joka suojaa CatNapin punaiselta kaasulta. Pelaaja menettää tämän samassa luvussa.
* **Taskulamppu** on neljännessä luvussa punaisen käden mukana tuleva esine, jonka kanssa on kätevä valaista pimeitä paikkoja.
* Pelaaja löytää neljännessä luvussa toisen **kaasunaamarin**, joka edellisestä paljon suojaavampi, mutta sen käyttämiseen tarvitsee happea.
* **Omni-käsi** on päivitys punaiselle kädelle ja käsistä mahtavin. Sen avulla voi avata erilaisia ovia ja hallita tehtaan sähköverkkoa. Pelaaja saa sen kukistettuaan Tohtorin.

## Suunnittelu ja julkaisu
Poppy Playtime sai alkunsa kun pelikehittäjä Isaac Christopherson huomasi, että monet indie-kauhupelit leimattiin ”kävelysimulaattoreiksi”, mikä inspiroi Mob Entertainmentia luomaan jotain, jonka pelattavuus ei olisi niin tavanomaista, mutta joka silti säilyttäisi jännityksen, kauhun ja ainutlaatuisuuden. Pelin ensimmäisen luvun traileri julkaistiin syyskuussa 2021.

''New York Timesin'' haastattelussa, kehittäjä Zach Belanger kertoi, että Huggy Wuggyn takana oleva ajatus oli ”luoda jotain täysin uutta”. Hänen lähestymistapansa tehdä hahmosta pelottava oli antaa sille suurempi koko kuin muilla näytöllä olevilla asioilla.

Pelin ensimmäinen luku julkaistiin Steamin kautta Microsoft Windowsille 12. lokakuuta ja myöhemmin Androidille sekä iOS:lle 11. maaliskuuta 2022. Julkaisun jälkeen pelistä lanseerattiin virallisia oheistuotteita, kuten t-paitoja, julisteita ja pehmoleluja, sekä Youtoozin valmistamia keräilyesineitä. Ensimmäinen luku julkaistiin PlayStation 4:lle ja PlayStation 5:lle 20. joulukuuta 2023 ja Nintendo Switchille 25. joulukuuta. se julkaistiin Xbox Onelle ja Xbox Series S/X:lle 12. heinäkuuta 2024.

Kaikki ensimmäisen luvun jälkeiset luvut julkaistaan ladattavana DLC sisältönä. Toisen luvun nimeltä ”Fly in a Web” traileri julkaistiin 22. helmikuuta 2022, ja useita teasereita julkaistiin myöhemmin Twitterissä, mukaan lukien toinen teaser-traileri 9. huhtikuuta. ennen toisen luvun julkaisua ensimmäinen luku muutettiin ilmaiseksi. Toinen luku julkaistiin 5. toukokuuta Microsoft Windowsille ja 15. elokuuta iOS:lle ja Androidille. Sen kerrottiin olevan kolme kertaa pidempi kuin ensimmäinen luku. 

Kolmannen luvun kaksi teaser-traileria julkaistiin 6. elokuuta 2022, ja 26. heinäkuuta 2023 ja niissä paljastettiin että luku julkaistaan talvella 2023. Useiden kehittäjien irtisanomiset viivästyttivät luvun julkaisua ”useilla viikoilla vuoteen 2024”. Kolmas luku julkaistiin 30. tammikuuta 2024. Neljännen luvun ensimmäinen traileri julkaistiin 30. syyskuuta 2024 ja siinä paljastettiin että luku julkaistaan tammikuussa 2025. Luvussa esiintyviä Nightmare Critters leluja paljastettiin 1-10. lokakuuta 2024. Lisäksi Mob entertainment käynnisti neljänteen lukuun liittyvän ARG kampanjan 10. lokakuuta 2024. Neljännen luvun toinen traileri julkaistiin 27. lokakuuta 2024. Neljännen luvun kolmas traileri julkaistiin 21. joulukuuta 2024. Siinä luvun julkaisupäiväksi paljastettiin 30. tammikuuta 2025. Viidennen luvun ensimmäinen teaser kuva julkaistiin 12. lokakuuta 2025. Samalla luvun kerrottiin olevan pelin kunnianhimoisin ja mukaansatempaavin luku. Viidennen luvun ensimmäinen traileri julkaistiin 31. lokakuuta 2025, yhdessä sen Steam sivun kanssa. Samalla paljastettiin että luku julkaistaan vuonna 2026. Luvun toinen traileri julkaistiin 10. tammikuuta 2026. Siinä luvun julkaisupäiväksi paljastettiin 18. helmikuuta 2026, ja nimeksi Broken Things. 

## Vastaanotto
Poppy Playtime vastaanotettiin hyvin ensimmäisen luvun julkaisun jälkeen, saaden kiitosta tunnelmastaan, tarinastaan ja hahmosuunnittelustaan. Sitä verrattiin Five Nights at Freddy's -sarjaan, esimerkiksi Screen Rantin Austin Geiger kuvaili Poppy Playtimea ”kiinnostavammaksi” kuin Five Nights at Freddy's: Security Breach. Ensimmäistä lukua kritisoitiin sen lyhyen keston vuoksi, joka oli noin 30–45 minuuttia, ja jotkut näkivät pelin alkuun Five Nights at Freddy's -kloonina. 

Peli saavutti nopeasti suosiota YouTuben ja Twitchin kaltaisilla alustoilla, ja videot pelistä keräsivät miljoonia katselukertoja, samoin kuin Robloxissa olevat Poppy Playtimeen pohjautuvat pelit. Peli luokitellaan yleensä mascot horror genreen, joka nousi suosioon vuonna 2014 Five Nights at Freddy's -pelin myötä.

Toinen luku sai ristiriitaisia arvioita Steamissa, saaden kiitosta ääninäyttelystään ja lopustaan, mutta sitä kritisoitiin myös monista bugeista ja suorituskykyongelmista, kuten ääniongelmista, kaatumisista, viiveestä ja niin kutsutusta ”Barry-häiriöstä” (jossa Barry, lelukärry, jota pelaaja raahaa ympäriinsä, juuttuu portin alle). Mob Entertainment vastasi anteeksipyynnöllä ja julkaisi korjauksia mainittuihin ongelmiin.

Poppy Playtime oli ehdolla ”Most Stream-Friendly Game” -palkinnon saajaksi vuoden 2022 Indie Live Expo Awards -gaalassa Japanissa.

## Kritiikki
Joulukuussa 2021 Mob Entertainment tiedotti Twitterissä pelin sisällä myytävistä juonta sisältävistä julisteista, joka herätti nopeasti vastustusta pelin fanien keskuudessa. Joiltakin käyttäjiltä tuli myös hyvityspyyntöjä, sillä he katsoivat kehittäjien asettaneen pelin tarinan maksumuurin taakse. Kehittäjät poistivat pelinsisäisen maininnan julisteista, mutta julisteiden valmistajien kanssa tekemänsä sopimuksen vuoksi he eivät voineet poistaa julisteita myynnistä, vaan heidän piti odottaa sopimuksen päättymiseen saakka. Mob Entertainmentin toimitusjohtaja Zach Belanger vahvisti 3. toukokuuta 2022 Twitterissä, että kaikki julisteista saadut tuotot ohjataan Clean Air Task Force nimiselle luonnonsuojelujärjestölle.

Poppy Playtimen julkaisun jälkeen Ekrcoaster niminen pelinkehittäjä syytti Mob Entertainmentia hänen Venge nimisen pelinsä plagioinnista. Mob Entertainmentin toimitusjohtaja Zach Belanger kiisti syytökset ja ilmoitti, että plagiointia ei ollut tarkoituksellisesti tehty. 

Dorsetin poliisi Englannissa ja Lafayetten piirikunnan sheriffin toimisto Wisconsinissa julkaisivat kumpikin lausunnon Huggy Wuggy -hahmosta 22. maaliskuuta ja 7. huhtikuuta 2022. Lausunnoissa väitettiin, että palomuurit eivät estäneet useita videoita, joita ei suodatettu vanhempien asentamilla suodattimilla eri alustoilla, kuten Tiktokissa ja Youtube Kidsissä. Lisäksi kerrottiin, että useat koulut Yhdistyneessä kuningaskunnassa olivat raportoineet lasten leikkivän peliä, jossa he halasivat toisiaan ja kuiskivat uhkaavia lauseita toistensa korviin. Raportoitiin myös tapausesta jossa lapsi oli yrittänyt hypätä ulos ikkunasta matkiakseen hahmoa.  

Luxemburg-Cascon koulupiiri oli saanut valituksia oppilailta, jotka sanoivat, etteivät voineet nukkua hahmon takia. Adelaiden alakoulu varoitti vanhempia pelin väkivaltaisesta sisällöstä sekä siitä tehdyistä laulusta. Faktantarkistussivusto Snopes oikaisi, että vaikka vanhemmat olivat raportoineet hahmosta, poliisi oli virheellisesti väittänyt hahmon laulavan kappaleita, jotka olivat itse asiassa fanien tekemiä eivätkä esiintyneet pelissä. Snopes myös kertoi, että sopimattomia videoita ei ollut saatavilla nuoremmille käyttäjille Tiktokissa ja Youtube Kidsissä, mikä vahvistettiin alustojen tiedottajien toimesta. Belanger kommentoi tilannetta kutsuen varoituksia ”täysin valheellisiksi ja/tai törkeästi liioitelluiksi”. 

Syyskuussa 2022 El Observador uutisoi, että seitsemän lasta uruguaylaisessa koulussa pelasi Poppy Playtimeen perustuvaa peliä, jossa heitä kannustettiin vahingoittamaan itseään lyijykynäteroittimilla, joka johti kahden lapsen päätymiseen sairaalahoitoon. Uruguayn lasten ja nuorten instituutin johtaja Pablo Abdala kommentoi, että tapaus ”korostaa teknologisen kehityksen sisältämää suurta riskiä”. 

Marraskuussa 2022 Turkin kauppaministeriö kielsi Huggy Wuggy -pehmolelujen myynnin, koska ne eivät täyttäneet leluturvallisuusasetuksen vaatimuksia. Perhe- ja sosiaaliministeriö ilmoitti myös, että leluilla ”oli kielteinen vaikutus lasten psykososiaaliseen kehitykseen”. 

## Spin-offit
### Project: Playtime

31. lokakuuta 2022 Mob Entertainment paljasti ***Project: Playtimen***, ilmaisen spin-offin, joka julkaistiin myöhemmin Steamissä 12. joulukuuta 2022. Se piti julkaista jo 6. joulukuuta 2022 mutta julkaisu viivästyi ”palvelimien ongelmien” vuoksi. Kuusi pelaajaa ovat selviytyjiä, kun taas yhdelle pelaajalle annetaan hirviön rooli, joka voi olla joko Huggy Wuggy, Mommy Long Legs, Catnap tai uusi vieteriukkohahmo nimeltä Boxy Boo. Pelaajien tehtävänä on noutaa lelun osia ja koota niistä suuri lelu, kun taas hirviöiden tehtävänä on löytää pelaajat ja tappaa heidät.

Vaikka kyseessä on pääasiassa spin-off, se tarjoaa myös lisätietoja Poppy Playtimen tarinasta. Paljastuu, että tohtori Harley Sawyer on kehittänyt elävät lelut osana Bigger Bodies Initiative -hanketta, jonka tarkoituksena on korvata tehtaan työntekijät ja parantaa sen tuottavuutta. Ollien käyttämä puhelin, jonka kautta hän kommunikoi pelaajan kanssa kolmannessa luvussa, esiintyy ensimmäistä kertaa tässä spin-offissa. Sawyerin ääni kuuluu myös VHS-nauhalla kolmannessa luvussa, ja Boxy Boo nähdään hyökkäämässä työntekijöiden kimppuun VHS-kasetilla, jonka Poppy näyttää pelaajalle kyseisen luvun lopulla.

### Poppy Playtime: Forever

29. helmikuuta 2024 Mob Entertainment julkaisi *[[Roblox]]iin*' pelin nimeltä **Poppy Playtime: Forever**. Pelissä pelaajan pitää ratkaista pulmia ja paeta Playtime Co. -suurmyymälästä. Pelaajat voivat myös tehdä pelissä peliin omia kenttiään ja niiden tarinoita.

## Elokuva
Mob Entertainment ilmoitti huhtikuussa 2022 Twitter-sivuillaan aloittavansa yhteistyön Studio71:n kanssa. Tarkoituksena on tehdä elokuva, jossa juoni on pelin kaltainen ja yhtä pelottava. Toukokuussa 2024 ilmoitettiin että elokuvan tuottaa Legendary Pictures yhdessä Don Murphyn ja Susan Montfordin kanssa. Mob Entertainment on pyrkinyt saamaan Roy Leen mukaan projektiin. 

## Single

16. helmikuuta 2024 Mob Entertainment julkaisi kolmannesta luvusta singlen nimeltä **Sleep Well** ja sille musiikkivideon. Kappale tehtiin yhteistyössä CG5:n kanssa.

## Kirja

Mob Entertainment kirjoitti yhteistyössä Scholastic-yhtiön kanssa AFK:n kustantaman kirjan *Poppy Playtime: Orientation Notebook*. Se kertoo pelin hahmoista, yrityksestä ja rakennuksesta, johon peli sijoittuu.

## Katso myös
* Garten of Banban
* Five Nights at Freddy’s (pelisarja)

## Lähteet

## Aiheesta muualla

* Poppy Playtimen kotisivut 
* Mob Entertainmentin kotisivut 
* Mob Entertainment Youtubessa 
* Mob Entertainment Twitterissä 
* Mob Entertainment Instagramissa 
* Mob Entertainment Facebookissa 
* Mob Entertainmentin Discord-palvelin 
* Mob Entertainment TikTokissa 
* Mob Entertainment LinkedInissä 
* Neljännen luvun ARG sivu 
* Yhteisön ohjeet ARG:en